# Беседа:Доминиканска република

### от Уикипедия, свободната енциклопедия

1. Географско положение

Доминиканска Република заедно с Хаити, наречен от първите конкистадори Еспаньол, образуват остров Hispaniola, открит от Колумб през 1492 г. Обхваща и редица малки острови от групата Големи Антили. Граничи с Хаити - 375 км, и има брегова линия от 1 630 км. Пресича се от четири планински хребета. Най-високата й точка е в Кордилера Централ - вр. Дуарте (3 175 м). Между хребетите и по крайбрежието са разположени равнини. Страна с 400 километрова плажна ивица от фин бял пясък и защитена природна област върху една пета от територията й. Гъсти тропически гори и планини,стотици километри пясъчна ивица и плажове, коралови рифове, прозрачни лагуни и реки, водопади. Тук се намира най-големият връх на Антилските острови – вече споменатия връх Дуаре. Най-голямата река е Артебонита /320 м /. Планински релеф - няколко планински рида с плодородни равнини и низини между тях и по крайбрежието (височина до 3175 m). Климатът на острова е тропичен пасатен климат и влажен субтропичен. Зимният сезон е от октомври до април. Средна месечна температура 25-27 оС, валежи 1000-2000 mm годишно. Дъждовете най-често са проливни и кратки, споменът за които бързо се изпарява от горещото слънце. Най-високи температури в периода: май-октомври (30-35º C). Силни пасатни ветрове. Чести урагани. Вечнозелени тропични и листопадни гори, савана, храстови съобщества. Горите заемат 45 % от територията. Минерални извори. 8 национални парка (над 230 хил. ha) и др.

2. Кратък исторически преглед

1492 г. - островът е открит от Христофор Колумб и е наречен Еспаньола. Около 1 млн. индианци - кариби, са унищожени за 150 г.; 1496 г. – основан е град Санто Доминго, първият град на американския континент; 1697 г. - западната част е предадена на Франция; 1795 г. - целият остров е завладян от Франция; 1808 г. - Испания отново завладява Санто Доминго; 30 ноември 1821 г. - страната е освободена от испанско господство и става част от Колумбийската федерация; 1822 г. - превзета е от Република Хаити; 1844 г. - антихаитянско въстание и провъзгласяване на Доминиканската република; 1916-1924 г. - страната е окупирана от САЩ; 1930 г. - диктаторски режим на ген. Трухильо; 1965 г. - въстание против хунтата, намеса на САЩ; 1984 г. - демократични избори; 1966 - с помощта на американските войски за президент е избран Х. Балагер (1966-78, 1986-96).1978-86 - управлява Доминиканската революционна партия. Доминиканската република е членка на ОАД, на ООН (1945). Общо приетото наименование на страната е Доминиканска Република, но местното наименование е Република Доминикана /Republica Dominicana/. Столица е Санто Доминго. Конституцията на Доминиканската република е ратифицирана на 28 ноември 1966г. Съдебната система на страната се базира на Френския граждански кодекс. Право на вот имат гражданите, навършили 18 години, както и тези сключили граждански брак, независимо от възрастта. Въпреки това, военнослужещите и работещите в полицейските органи нямат право на вот. Към момента Доминиканска република е президентска република. Глава на държавата и правителството - президент, избиран за 4 години. Законодателната власт принадлежи на Национален конгрес, състоящ се от Сенат (30 члена) и Палата на депутатите (149 члена), избирани за 4 години. Административно деление - 26 провинции и 1 национален (столичен) окръг. Всяка от 29-те провинции се управлява от губернатор, определен от президента. Основните партии в Доминиканска Република са: APD /Alliance for Democracy Party – Максимилано Милер, Висенте Бенгоа, UPA /Anti-Imperialist Patriotic Union – Игнасиo Родригез Чиапини, PQD /Democratic Quisqueyan Party – Elias Wessin Chavez, UD/ Democratic Union – Фернандо Богаерт, FR/Revolutionary Front – Нарсизо Иса Конде, PLD/Dominican Liberation Party – Хосе Томас Перез, PRD/Dominican Revolutionary Party – Рафаел Албуркерке, PTD/Dominican Worker's Party – Иван Родригез, PRI/Independent Revolutionary Party (leader NA), PLRD/Liberal Party of the Dominican Republic – Андрес Ван Дер Хорст, FNP/National Progressive Force – Пелегрин Кастильо, PNVC/National Veterans and Civilian Party – Хуан Хавиер, PPC/Popular Christian Party – Рохелио Делгадо Богаерт, PRSC/Social Christian Reformist Party – Кике Антун.

3. Демографска характеристика

Населението на Доминиканската република се състои от мулати, бели, креоли и негри. Наброява 8 833 634 души. Гъстота е - 174.2 жит. на кв. км. Етническият състав се поделя както следва: доминиканци - 94.8 % (основно мулати), хаитяни - 4.9 %, други - 0.3 %. Официалният език е испански, а други езици са местен диалект на испанския и хаитянски криол. Конфесионалният състав се разпределя по средния начен: християни - 98.7 % (от тях католици - 91.4 %, протестанти - 8.6 %), други - 1.3 %. Извън страната живеят около 300 хил. доминиканци, главно в САЩ, а в страната живеят около 400 хил. хаитянци. Градско население - 69 %.

- Процент население 0-14 години – 32.9% /мъже – 1 505 964, жени – 1 438 809/

     Процент население 15-64 години – 61,7% /мъже – 2 815 544, жени – 2 703 012/
     Процент население над 65 години – 5,4% /мъже – 226 372, жени – 260 333/

- Раждаемост/раждания на 1000 души/ – 23,6

     Смъртност / на 1000 души/ - 7,35
     Естествен прираст – 16,25 %
     Детска смъртност /на 1000 живи раждания/ - 32.38
     Детска смъртност при момчетата /на 1000 живи раждания/ - 34.81
     Детска смъртност при момичетата /на 1000 живи раждания/ - 29.84

- Продължителност на живота – мъже и жени – 71.44 години

     Продължителност на живота – мъже – 69.94 години
     Продължителност на живота – жени – 73.03 години

- Тотален коефициент на плодовитост – родени деца/жена/- 2,86

     Коефициент мъже/жени – при раждане – 1.05
     Коефициент мъже/жени – под 15 години – 1.05
     Коефициент мъже/жени – от 15 до 65 години – 1.04
     Коефициент мъже/жени – над 65 години – 0.87
     Коефициент мъже/жени – общо за цялото население – 1.03

- Грамотност – общо за цялото население – 84,7%

     Грамотност – мъже – 84,6 %
     Грамотност – жени – 84,8 %

4. Кратка социално-икономическа характеристика

Разделение на стопанството по отрасли и частите, които заемат от БВП:

- селско стопанство - 11,3 %
- промишленост - 32,2 %
- услуги - 56,5 %

1. Селско стопанство Доминиканската република е слабо развита, аграрна страна. Основа на икономиката е селското стопанство, в което са заети 50 % от работещите в страната. Отглежданите култури са захарна тръстика, банани, ориз, царевица, какао, кафе, бобови растения, тютюн, маниока, домати, батати. Селскостопанските площи заемат 40 % от територията на страната. Процент обработваема земя – 22,6 %. Развито е и пасищното животновъдство. Едрият рогат добитък е съсредоточен в свине и кози. 2. Промишленост Промишлеността е представена от малки предприятия за преработване на суровини и производство на потребителски стоки. Най-добре развитият отрасъл е производството на захар. В последните години се появяват предприятия на химическата промишленост и производството на тъкани от изкуствени влакна. Залежи и добив на боксити, желязна руда, никелова руда, медна руда, мрамор, злато, сребро, кобалт и титан. Хранително-вкусова (захар, тютюн), циментова, фармацевтична, текстилна, дървообработваща, нефтопреработваща промишленост. В последните години международният туризъм се развива усилено - 2.7 млн. туристи годишно. Главни пристанища: Санто Доминго, Пуерто Плата, Сан Педро де Макорис. Транспорт- ЖП линии – 1 743 км, шосета -12 600 км, 104 km петролопроводи, 1587 бр.р.т. търговски флот, 29 летища (2000).

- Размер на външния дълг – 6 567 000 000 U.S.D.

     Износ: 5,8 млрд. USD (2000) - железни и никелови сплави, захар, злато, сребро, кафе, какао, тютюн, месо (САЩ, Белгия, страните от Азия, Канада).
      Внос – 9,6 млрд. USD (2000) - хранителни стоки, петрол, памук и химични и фармацевтични продукти (САЩ, Венесуела, Мексико, Япония).
     Консумация на електричество – 8 543 000 000 kWh
     Износ на електричество – 0 kWh
     Внос на електричество – 0 kWh
     Производство на електричество – 9 186 000 000 kWh

- БВП – 52 160 000 000 U.S.D.

     БВП на глава от населението – 6000 U.S.D.
     БВП – ръст - -1,8 %
     Процент на селското стопанство в БВП – 11 %
     Процент на промишлеността в БВП – 34 %
     Процент на услугите в БВП – 55 %

- Процент на работната сила в селското стопанство – 17 %

     Процент на работната сила в промишлеността – 24,3 %
     Процент на работната сила в услугите – 58,7 %
     Процент безработни – 16,5 %

- Комуникации

     Интернет потребители – 500 000 души
     Брой телефонни линии – 901 800
     Брой мобилни телефони – 2 120 400

5. Столица и по-големи градове

По-големи градове - Сантяго (1 000 хил. ж.), Сан Франсиско де Макорис (183 хил. ж.), Ла Романа. Столица - Санто Доминго (Santo Domingo) (1930-61: Сюдад Трухильо)- 2450хил. ж. Разстояние от София до Санто Доминго - 8 877 км. Столица от 1844 г. 1,318 млн. жители (с предградията 1,556 млн. жители). В града функционират пристанище и аерогара. Развиват се захарна, кафейна, маслодобивна, циментова, кожарска промишленост, както и туризъм. Архитектурни паметници от 16 в. През 1930 градът е силно разрушен от ураган. Основан през 1496 от Б. Колумб (брат на Х. Колумб) с името Нова Изабела. Седалище на много първи за Новия свят институции. 1504 - епархия. 1509 - резиденция на първия испански кралски наместник, 1511 - на първата испанска администрация и съд.1521 - построена е първата катедрала. 1538 - основан е първият американски университет.

  За повече информация вижте Доминиканска република.

Взето от „http://bg.wikipedia.org../../../%D0%B4/%D0%BE/%D0%BC/%D0%91%D0%B5%D1%81%D0%B5%D0%B4%D0%B0%7E%D0%94%D0%BE%D0%BC%D0%B8%D0%BD%D0%B8%D0%BA%D0%B0%D0%BD%D1%81%D0%BA%D0%B0_%D1%80%D0%B5%D0%BF%D1%83%D0%B1%D0%BB%D0%B8%D0%BA%D0%B0_b41a.html“.

##### Views

- Статия
- Беседа
- Текуща версия

##### Търсене